સરકારે લગભગ તમામ વસ્તુઓ માટે આધાર ફરજિયાત બનાવી દીધું છે. તાજેતરમાં જ સરકારે આધારને બેન્ક અકાઉન્ટ સાથે લિંક કરવાની અંતિમ તારીખ વધારીને 31 માર્ચ 2018 કરી હતી. અગાઉ આધારને બેન્ક એકાઉન્ટ સાથે લિંક કરવાની અંતિમ તારીખ 31 ડિસેમ્બર 2017 રાખવામાં આવી હતી. હવે બેન્ક એકાઉન્ટ સાથે આધાર લિંક કરવાની કોઇ અંતિમ તારીખ નથી. આ માટેની અંતિમ તારીખ કઇ છે તે અંગે સરકાર પછીથી ઘોષણા કરશે. જો કે મોબાઇલ નંબર, પાન કાર્ડ વગેરે સાથે આધાર લિંક કરવાની તારીખમાં કોઇ ફેરફાર કરવામાં આવ્યો નથી.